Vi købte et køkken i Alborg afdelingen, samt emhætte, kogeplade, opvaskemaskine og har da aldrig været udsat for en dårligere behandling. Det startede så godt og de fleste ting blev leveret til tiden.
MEN så sluttede det mindsanten også. Bordpladen skulle leveres den 20 april og med den besked gik vi igang med at rykke vores gamle køkken ned. Vi fik en mail hvor de meddelte at den var forsinket og ankom den 23.4 istedet. Det skal lige siges at min mand sejler så han skyndte sig at sende mailen som han modtog den 19.4 til mig herhjemme om forsinkelsen. Jeg prøvede så flere gange at komme i kontakt med køkkenafdelingen i Aalborg telefonisk, uden held, til sidst opgav jeg og sendte istedet en Mail til Elgiganten, at når vognmanden kom den 23.4 skulle han ringe på mit nummer ca 1/2 time før. Jeg fik ingen svar og sendte dagen efter endnu engang en mail hvor jeg bad om at blive ringet op af køkkenafd. Da jeg intet hørte tog jeg så en fridag den 23.4 så jeg var sikker på at være hjemme. Jeg fik min svigersøn til at komme så han kunne være med til at løfte bordpladerne ind. MEN hele dagen gik og jeg modtog ingen bordplader.
Min datter og jeg måtte jo så køre ud til Aalborg afd. dagen efter for at høre hvorfor den ikke var kommet. Jeg spurgte derude hvorfor de ikke havde kontaktet mig og de påstod de ikke havde hørt fra mig, men de havde da prøvet at ringe til min mand ( det er jo ikke nemt når han ligger langt ude på Nordsøen ) jeg bad ham tjekke deres mail, og ups der lå sørme 2 uåbnede mails fra mig. Han undskyldte og viste ikke hvad der var sket. Jeg blev så nogle dage efter endelig ringet op af køkkenafdelingen der fortalte at min bordplader var blevet væk. Men de ville prøve at finde dem. Efter langt tovtrækkeri frem og tilbage kunne de fortælle at de ikke viste hvor bordpladerne var blevet af. HALLO det er altså 2 køkkenbordplader med en vask indbygget i den ene og ikke en låge eller en pose skuer som forsvinder. Her stod jeg så stadigvæk med et halvfærdigt ubrugelig køkken.
Langt om længe fik jeg besked på at nu ville de bestille en ny bordplade så jeg kunne få den leveret den 1.6. Næsten 2 mdr uden et køkken, selvbetalt fridag, dårlige undskyldninger, mange forgæves opringninger og køreture derud. Magen til dårlig service skal man lede længe efter. Da vi så endelig havde fået vores bordplader kørte vi endnu engang derud, vi skulle snakke kompensation for hele dette cirkus. Det officelle er mindst 1000,- om ugen hvor varen udebliver, men jeg manglede så sandelig bedre service end en undskyldning. Vi snakkede med dem og ja jeg fortalte hvilken dårlig oplevelse jeg synes de havde givet mig. Jeg var så skuffet og gal over deres behandling af sagen. Vi kom med et forslag om at de kunne give os et integreret køle/ frys samt en mikroovn istedet for kontanafregning. Medarbejderen ville undersøge om han kunne finde mikroovnen i en anden afdeling da de ikke havde en hjemme. Vi ville blive kontaktet snarest.
Jeg blev ringet op dagen efter med en besked at han ikke på nogen måde kunne finde mikroovnen da den var udgået, men at jeg selv kunne komme og hente mit køle/frys. Så blev jeg sgu tosset. Selv hente?? Med den behandling vi havde fået mente jeg helt bestemt at de i det mindste kunne levere det til min dør og det fortalte jeg lige manden. Vi kørte så selv til Elgiganten i Hjørring samme dag og hovsa der kunne vi sørme godt få mikroovnen. Undre mig over hvor Aalborg afdelingen havde ledt da det kun tog os 1/2 time at finde den. Jeg prøvede igen at ringe ud til Aalborg - forgæves igen, sendte en mail om at jeg ville ringes op. Jeg var mildest talt rasende nu og da manden ringede fortalte jeg ham at jeg under ingen omstændigheder vill have deres køle/frys for nu var min tålmodighed opbrugt. Jeg spurgte også hvorfor han havde sagt man ikke kunne få den mikroovn når det var den største løgn. Endnu engang måtte jeg ligge ører til deres dårlige undskylninger og at han synes vi havde overreageret med at være gal. Overreageret det var ikke ham som har stået med et halvt færdigt køkken og levet af rugbrød i næsten 2 mdr. Jeg meddelte ham at vi nu kun var interesseret i kontant kompensation da jeg helt ærligt ikke synes de skulle have den glæde af få flere af mine penge. Køle/ frys kan man heldigvis få mange steder, også hvor der er kompetente medarbejdere. Vi har så lige fået en mail hvor de skriver der bliver sat 6000,- ind. Tja det er jo også det som officelt står i papirerne man har krav på. Fair nok..... Men hvad med de dage jeg havde taget fri til ingen verdens nytte, det benzin jeg har brugt bare for at få kontakt med dem. Den tid jeg har gået med et køkken der ikke kunne blive færdig pga manglende bordplade? DE TING SLUGER JEG GERNE. Men en ting er sikkert med deres behandling af os, ligger jeg aldrig så meget som 1,- mere i AAlborg afdelingen. Tak for jeres meget dårlige behandling.
I kunne lære noget af jeres dygtige og kompetente medarbejdere i Hjørring afdeling. De viste hvad de snakkede om da vi købte mikroovnen. Fluks slog de 400 kr. Af da den rare mand tjekkede på nettet hvor den var billigst. De fortalte den var på lagere og det var vi jo glade for. Desværre viste det sig det var en fejl og de beklagede meget. Vi fik den selvfølgelig sendt direkte hjem på adressen når den kom. Min mand kørte så selv op efter den i går og endnu engang fik vi den dejligste service. Han slog endnu 300 kr af da de jo skulle have sendt den hjem til os. TAK Hjørring gid jeres kollegaer i køkkenafdelingen i Aalborg også havde lært hvad god service betyder.